เรื่องร้องเรียน: รบกวนให้น่วยงานดูแลความสะอาดมาเก็บขยะที่คนมาทิ้งบนที่ดินข้างบ้านผมด้วยครับ เจ้าของที่ดินไม่ได้อยู่ในกรุงเทพฯ แต่ส่งกลิ่นเหม็นและขยะจะล้นออกมาบนถนนแล้วครับ
การดำเนินการของเจ้าหน้าที่: 1.เมื่อวันที่ 1 กุมภาพันธ์ 2566 ฝ่ายรักษาความสะอาด ฯ ดำเนินการจัดเก็บขยะลักลอบทิ้งที่รุกล้ำบนถนนเท่านั้น เนื่องจากที่ดินแปลงดังกล่าวเป็นที่ดินส่วนบุคคล 2.ขยะในที่ดินดังกล่าวของวันที่ 28 กุมภาพันธ์ 2566 ต้องรอเจ้าของที่ดินเข้าดำเนินการ ทางเขตบึงกุ่มไม่สามารถเข้าดำเนินการได้เนื่องจากเป็นที่ดินเอกชน 3.ฝ่ายรักษาความสะอาดฯ อยู่ระหว่างประสานฝ่ายเทศกิจแจ้งเจ้าของที่ดินให้ทราบถึงปัญหาร้องเรียน และให้หาแนวทางแก้ไขปัญลักลอบทิ้งในที่ที่ดินของตน โดยหากประสงค์ให้สำนักงานเขตบึงกุ่มเข้าไปดำเนินการจัดเก็บขยะมูลฝอย ต้องชำระค่าธรรมเนียมตามข้อบัญญัติกรุงเทพมหานคร เรื่องค่าธรรมเนียมการให้บริการในการจัดการสิ่งปฏิกูลหรือมูลฝอย ตามกฎหมายว่าด้วยการสาธารณสุข พ.ศ. 2546 และแก้ไขเพิ่มเติม (ฉ.2) พ.ศ. 2548
ความเห็นของผู้แจ้ง: อยากให้ทางเขตหาวิธีทำโทษผู้ลักลอบทิ้งขยะบนที่ดินส่วนบุคคล หรือหาอะไรมาปิดกั้นรอบที่ดิน เพื่อไม่ให้เกิดขึ้นอีก ทางผมมีกล้องวงจรปิด ถ้าจับคนลักลอบทิ้งขยะได้ อยากให้ดำเนินการทำโทษถึงที่สุดด้วยครับ
พื้นที่: แขวงนวลจันทร์ เขตบึงกุ่ม กรุงเทพมหานคร